smcproject/ml-wiki-sentences huggingface dataset:
മഴ/മഞ്ഞു ദിവസങ്ങൾ 9.6 9 9.5 10.2 10.2 7.6 5.3 5.8 6.7 8 8.7 8.5 99.1 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 104 119 182 184 217 207 245 238 195 138 96 84 2,009 Source # 1: Météo France ഉറവിടം # 2: World Meteorological Organisation ജനസംഖ്യ Historical Population Urban Area Metropolitan Area 1695 43,000 1750 48,000 1790 52,863 1801 50,171 1831 59,630 1851 95,277 1872 126,936 1911 149,000 1936 213,220 1946 264,411 1954 268,865 1962 329,044 1968 439,764 474,000 1975 509,939 585,000 1982 541,271 645,000 1990 650,336 797,373 1999 761,090 964,797 2008 864,936 1,202,889 അവലംബം ↑ (in French) ↑ (in French) ↑ (in French) ↑ ↑ അധിക വായനയ്ക്ക് പുറം കണ്ണികൾ (in French) Official site (in French) Greater Toulouse Council Virtual Tour in Toulouse , with 360° full-screen panoramas Toulouse Tourist Office Les Abattoirs Modern Arts Website of the Bemberg Foundation Website of the Saint Raymond Museum Archived 2011-07-21 at the Wayback Machine .
Toulouse-Blagnac International Airport Archived 2006-02-09 at the Wayback Machine .
വിക്കിവൊയേജിൽ നിന്നുള്ള ടൂളൂസ് യാത്രാ സഹായി (in French) Wikitoulouse.fr Haisoft.fr , comprehensive wiki devoted to Toulouse.
(in French) Culture in Toulouse Archived 2011-02-08 at the Wayback Machine .
Rainbow Toulouse Archived 2012-02-25 at the Wayback Machine .
English In Toulouse —Meeting for native speakers Americans-In-Toulouse International Club Chinese In Toulouse Archived 2011-01-17 at the Wayback Machine .
—Meeting for native speakers കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂളൂസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂവമോട്ടു ദ്വീപസമൂഹം ഇംഗ്ലീഷ് വിലാസം https://ml.wikipedia.org/wiki/Tuamotus
ദക്ഷിണ പസിഫിക് സമുദ്രത്തിലെ ഒരു പവിഴ ദ്വീപസമൂഹമാണ് ടൂവമോട്ടു ദ്വീപസമൂഹം .
ഫ്രാൻസിന്റെ അധീനതയിലുള്ള ഫ്രഞ്ച് പോളിനേഷ്യയുടെ ഭാഗമാണ് ഈ ദ്വീപസമൂഹം.
തെക്കേ അക്ഷാമ്ശം- 14 0 - 25 0 ; -യ്ക്കും പടിഞ്ഞാറേ രേഖാംശം 135 0 - 149 0 യ്ക്കും മധ്യേ സ്ഥിതിചെയ്യുന്നു.
എഴുപത്തിയെട്ട് പവിഴപ്പുറ്റുകളുടെ രണ്ടു സമാന്തര നിരകൾ ഉൾപ്പെട്ട ടൂവമോട്ടു ദ്വീപസമൂഹത്തിന് 690 ചതുരശ്രകിലോമീറ്റർ വിസ്തീർണമുണ്ട്.
സൊസൈറ്റി ദ്വീപസമൂഹത്തിന് വടക്കും കിഴക്കുമായാണ് ടൂവമോട്ടു ദ്വീപസമൂഹത്തിന്റെ സ്ഥാനം.
റങ്ഗിറാവ, ഹാവോ , ടൂറിയ എന്നിവ ഈ ദ്വീപസമൂഹത്തിലെ ജനസാന്ദ്രതയേറിയ അറ്റോളുകളാണ്.
ദ്വീപസമൂഹത്തിന്റെ തെക്കുകിഴക്കു ഭാഗത്തുള്ള മുറുറോവ (Mururoa), ഫങ്ഗാറ്റോഫ (Fangatoufa) അറ്റോളുകൾ 1966 മുതൽ ഫ്രഞ്ച് അണ്വായുധ പരീക്ഷണങ്ങൾക്കായി ഉപയോഗിക്കപ്പെടുന്നു.
1964ലാണ് പ്രാദേശിക അസംബ്ലി ഇവയെ ഫ്രാൻസിന് കൈമാറിയത്.
പോളിനേഷ്യരാണ് ദ്വീപസമൂഹത്തിലെ പ്രധാന ജനവിഭാഗം.
കടൽ കയറിക്കിടക്കുന്ന മണൽ നിറഞ്ഞ പ്രദേശങ്ങളിൽ ഉപ്പു കലർന്ന വെള്ളമാണുള്ളത്.
വളരെ കുറച്ചു സസ്യങ്ങൾ മാത്രമേ ഇവിടെ വളരുന്നുള്ളു.
തെങ്ങ് കൃഷിക്കാണ് ഇവിടെ പ്രാമുഖ്യം.
പ്രധാന കയറ്റുമതി ഉത്പന്നമായ കൊപ്രയെ കൂടാതെ വിറകിനും നാരിനും പാനീയങ്ങൾക്കും വേണ്ടി ജനങ്ങൾ തെങ്ങ് കൃഷിയെ ആശ്രയിക്കുന്നു.
തെങ്ങിനു പുറമേ പൻഡുനാസ് (Pandunas), ശീമച്ചക്ക എന്നിവയും ഇവിടെ കൃഷി ചെയ്യുന്നുണ്ട്.
പവിഴമാണ് ധനാഗമമാർഗ്ഗത്തിന്റെ മറ്റൊരു പ്രധാന സ്രോതസ്സ്.
മുമ്പ് മുത്തു ശേഖരണത്തിൽ പ്രസിദ്ധമായിരുന്നെങ്കിലും അടുത്ത കാലത്ത് മുത്തുത്പാദനം ഗണ്യമായി കുറഞ്ഞിട്ടുണ്ട്.
കടൽ വിഭവങ്ങളുടെ ഉപയോഗവും ഏറെ വർധിച്ചിരിക്കുന്നു.
സ്പെയിൻകാരുടെ കണ്ടെത്തൽ
ടൂവമോട്ടു ദ്വീപസമൂഹം പമോട്ടു, ലോ, ഡേഞ്ചറസ് എന്നീ പേരുകളിലും അറിയപ്പെടുന്നുണ്ട്.
താഴ്ന്നതും കണ്ടെത്താൻ ബുദ്ധിമുട്ടുള്ളതുമായ പവിഴപ്പുറ്റുകളുടെ ഉപസ്ഥിതിമൂലം ഈ ഭാഗത്ത് കപ്പൽ സഞ്ചാരം സുഗമമല്ല.
ഇടയ്ക്കിടെ ഉണ്ടാകാറുള്ള ഉഷ്ണമേഖലാ കൊടുങ്കാറ്റുകൾ ഈ ദ്വീപസമൂഹത്തിൽ വൻ നാശനഷ്ടങ്ങൾ വരുത്താറുണ്ട്.
1606-ൽ സ്പെയിൻകാരാണ് ദ്വീപുകൾ ആദ്യമായി കണ്ടെത്തിയത്.
1881-ൽ ഫ്രാൻസിന്റെ അധീനതയിലാകുന്നതുവരെ ഒരു ഗോത്രരാജാവാണ് ഇവിടം ഭരിച്ചിരുന്നത്.
1947-ൽ പെറു തീരത്തു നിന്നാരംഭിച്ച പ്രസിദ്ധമായ ചങ്ങാടയാത്ര (കോൺ-തികി)ടുവമോട്ടു ദ്വീപസമൂഹത്തിലെ റാറോയിയ (Raroia)യിലാണ് അവസാനിച്ചത്.
ടുവമോട്ടുവിലെ ഫ്രഞ്ചുഭരണാസ്ഥാനം ആപതാകി (Apataki)യിൽ പ്രവർത്തിക്കുന്നു.
പുറംകണ്ണികൾ http://www.lonelyplanet.com/tahiti-and-french-polynesia/tuamotu-islands http://svocelot.com/Landfalls/French_Polynesia/tuamotu_map.htm http://www.tuamotu-islands.com/ http://gohawaii.about.com/od/tuamotus/a/all-about-the-tuamotus.htm Archived 2012-01-01 at the Wayback Machine .
http://www.yourtravelsource.com/French_Polynesia/The_Tuamotos/the_tuamotos.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂവമോട്ടു ദ്വീപസമൂഹം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂലറിമിയ ഇംഗ്ലീഷ് വിലാസം https://ml.wikipedia.org/wiki/Tularemia
ഒരു ജന്തുജന്യരോഗം .
ഫ്രാൻസിസെല്ലാ ടൂലറെൻസിസ് (Francisella tularensis) എന്ന ബാക്ടീരിയമാണ് രോഗ ഹേതു.
രോഗം ബാധിച്ച മൃഗത്തിൽനിന്ന് നേരിട്ടോ ഈച്ചകൾ (deer fly) മുഖേനയോ മനുഷ്യർക്ക് രോഗം പകർന്നുകിട്ടാറുണ്ട്.
അണ്ണാൻ, മുയൽ, എലി , പെരുച്ചാഴി , മാൻ, പട്ടി , പൂച്ച , ചെമ്മരിയാട് എന്നീ മൃഗങ്ങളേയും ചില പക്ഷികളേയും ഈ രോഗം ബാധിക്കാറുണ്ട്.
രോഗം ബാധിച്ച മൃഗങ്ങളുമായുള്ള സമ്പർക്കംകൊണ്ടും ശരിയായ വിധത്തിൽ പാകം ചെയ്യാതെ മാംസം ആഹരിക്കുന്നതുവഴിയും മൃഗങ്ങളുടെ വിസർജ്യങ്ങൾകൊണ്ട് മലിനമായ ജലം കുടിക്കുന്നതുകൊണ്ടും മൃഗങ്ങളെ കടിച്ച പ്രാണികളുടെ കടിയേൽക്കുക വഴിയും രോഗം മനുഷ്യനിലേക്ക് സംക്രമിക്കാറുണ്ട്.
രോഗം ബാധിച്ച് 3-10 ദിവസത്തിനകം ലക്ഷണങ്ങൾ പ്രകടമാകും.
അസഹ്യമായ തലവേദന, കുളിര്, പനി, ഛർദി, ശരീരവേദന, മൂത്രശങ്ക എന്നിവയാണ് പ്രധാന ലക്ഷണങ്ങൾ.
ചർമത്തിലൂടെയാണ് ബാക്ടീരിയം ശരീരത്തിൽ പ്രവേശിക്കുന്നതെങ്കിൽ വിരലുകളിലും കൈകളിലും വ്രണങ്ങളും ലസികാ ഗ്രന്ഥിവീക്കവും ഉണ്ടാവും.
നേത്രഗ്രന്ഥികളെ ബാധിക്കുമ്പോൾ കൺപോളകളുടെ അഗ്രത്ത് വ്രണങ്ങൾ ഉണ്ടാകാറുണ്ട്.
ടുലറീമിയയ്ക്കൊപ്പം ന്യുമോണിയ കൂടി ബാധിച്ച് രോഗം സങ്കീർണമാകാറുണ്ട്.
രക്ത പരിശോധനയിലൂടെ രോഗനിർണയം സാധ്യമാണെങ്കിലും പലപ്പോഴും ദുഷ്കരമാവാറുണ്ട്.
ടെട്രാസൈക്ലിൻ, സ്ട്രെപ്റ്റോമൈസിൻ തുടങ്ങിയ ആന്റിബയോട്ടിക്കുകളാണ് പ്രത്യൗഷധങ്ങൾ.
ചെള്ള്, പ്രാണികൾ മുതലായവയെ നശിപ്പിക്കുക, രോഗം ബാധിച്ച മൃഗങ്ങളെ സൂക്ഷിച്ചു കൈകാര്യം ചെയ്യുക തുടങ്ങിയ മുൻകരുതലുകളെടുത്താൽ രോഗത്തെ ഒരു പരിധിവരെ തടയാനാവും.
പ്രതിരോധ കുത്തിവയ്പുകളും ഇന്ന് ലഭ്യമാണ്.
അവലംബം ↑ Tärnvik1 and L. Berglund, Tularaemia.
Eur Respir J 2003; 21:361-373.
പുറം കണ്ണികൾ ടൂലറിമിയ ഓപ്പൺ ഡയറക്റ്ററി പ്രൊജക്റ്റിൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂലറിമിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂളിങ് ഇംഗ്ലീഷ് വിലാസം https://ml.wikipedia.org/wiki/Machine_tool
നിർമ്മാണ പ്രവർത്തനങ്ങളിൽ ഉപയോഗിക്കുന്ന സഹായകോപകരണങ്ങൾ.
ഡ്രില്ലിങ് പ്രസ്സ്, മില്ലിങ് മെഷീൻ, പ്ലയ്നെർ, ഷേപ്പെർ എന്നിവയിലാണ് ഇവ കൂടുതലായി ഉപയോഗിക്കാറുള്ളത്.
തൊഴിലാളികളുടെ പ്രവർത്തനങ്ങളെ മെച്ചപ്പെട്ട രീതിയിൽ ക്രമീകരിക്കാനും, നിർദിഷ്ട യന്ത്ര ഭാഗങ്ങൾ നിർമ്മിക്കാൻവേണ്ടി യന്ത്രോപകരണങ്ങളെ പ്രത്യേകമായി സജ്ജീകരിക്കാനും, ഇതുമൂലം കഴിയും.
ഉപയോഗമനുസരിച്ച് ടൂളിങ്ങിനെ ജിഗ്, ഫിക്സ്ചർ, ഡൈ, ഗേജ് എന്നിങ്ങനെ തരംതിരിക്കാറുണ്ട്.
കൈപണിയായുധങ്ങളായ ചുറ്റിക, റെഞ്ച്, പ്ളെയർ, സ്ക്രൂ ഡ്രൈവർ, കാലിപ്പെർ, മൈക്രോമീറ്റർ, സ്കെയിൽ തുടങ്ങിയവയേയും, ഉപയോഗംമൂലം തേഞ്ഞ് നശിച്ചുപോകുന്ന ഉപകരണങ്ങളേയും (ഉദാഹരണത്തിന് ഡ്രില്ല്, റീമർ, മില്ലിങ് കട്ടർ, കാർബൈഡ് ടൂൾബിറ്റ് തുടങ്ങിയവ) പൊതുവേ ടൂളിങ് വിഭാഗത്തിൽ ഉൾപ്പെടുത്താറില്ല.
ത്രിജ്യ ഡ്രിൽ പ്രസ്സിലെ ടൂണിയൻ ഡ്രിൽ
ടൂളിങ് മൂലം നിരവധി പ്രയോജനങ്ങളുണ്ട്.
യന്ത്രോപകരണങ്ങൾ ഓരോ ആവശ്യത്തിനും നേരിട്ട് ഉപയോഗിക്കുമ്പോൾ യന്ത്ര ഭാഗങ്ങൾക്ക് തേയ്മാനം സംഭവിച്ചാൽ ആ യന്ത്രം തന്നെ മാറ്റേണ്ടിവരുന്നു.
അതുപോലെ ഓരോ പ്രവർത്തിക്കും അനുയോജ്യമായ രീതിയിൽ പ്രത്യേകം യന്ത്രോപകരണങ്ങൾ നിർമ്മിക്കുന്നത് അധികചെലവിനും ഇടയാകുന്നു.
എന്നാൽ ടൂളിങ് മൂലം ഇത്തരം പ്രശ്നങ്ങൾ തരണം ചെയ്യാനാകുന്നു.
ഓരോ പ്രവർത്തനത്തിനും സ്വീകാര്യമായ തരത്തിലുള്ള ടൂളിങ് ഭാഗങ്ങൾ ആദ്യം നിർമ്മിക്കുന്നു.
പിന്നീട് ഇവയെല്ലാം ആവശ്യാനുസരണം പ്രവർത്തിപ്പിക്കാനാകുന്ന എതാനും യന്ത്രങ്ങൾ മാത്രം നിർമിച്ചാൽ മതിയാകും.
അതുപോലെ ഉപയോഗംകൊണ്ട് ടൂളിങിന് തേയ്മാനം വരുമ്പോൾ ടൂളിങ് മാത്രം മാറ്റി മറ്റൊരെണ്ണം ഘടിപ്പിച്ചാൽ മതിതാനും.
ഉപയോഗരീതിക്കനുസൃതമായി ടൂളിങ്ങിനെ വിവിധ രീതിയിൽ യന്ത്രത്തിൽ ഉറപ്പിക്കുകയുമാവാം.
യന്ത്രം പെട്ടെന്ന് കാലഹരണപ്പെടുന്നതും ഇതുമൂലം ഒരു പരിധിവരെ തടയാനാകുന്നു.
സാങ്കേതിക വികസനം മൂലം പുതിയ രീതിയിലുള്ള നടപടിക്രമങ്ങൾ ആവിഷ്ക്കരിക്കുമ്പോൾ അതിനാവശ്യമായ നവീന ടൂളിങ്ങുകൾ നിർമിച്ചാൽ മാത്രം മതിയാകും.
പ്രക്രിയകൾ.
ടൂളിങ് ഉപയോഗിച്ചുള്ള പ്രക്രിയകളെ ലൊക്കേറ്റിങ് അഥവാ സ്ഥാന നിർണയം, പൊസിഷനിങ് അഥവാ ഘടിപ്പിക്കൽ രീതി, ക്ലാംപിങ്, കട്ടർ ഗൈഡിങ് എന്നിങ്ങനെ പൊതുവേ നാലായി തരംതിരിക്കാം.
സ്ഥാന നിർണയം.
വർക്ക്പീസും, ടൂളിങ്ങും തമ്മിൽ ശരിയായി ബന്ധപ്പെടുത്തുകയാണിതിന്റെ ലക്ഷ്യം.
ടൂളിങ് രൂപകൽപ്പനാവേളയിൽത്തന്നെ ഇതിനായിട്ടുള്ള ക്രമീകരണങ്ങൾ നടത്തുന്നു.
സമാന കേന്ദ്ര സ്ഥാന നിർണയം, സമതല സ്ഥാന നിർണയം, റേഡിയൽ സ്ഥാന നിർണയം എന്നിങ്ങനെ സ്ഥാന നിർണയം മൂന്നു വിധത്തിലുണ്ട്.
വിവിധ ഇനം വർക്ക്പീസുകൾ
വർക്ക്പീസിന്റെ മധ്യത്തിൽ വരുന്ന രീതിയിൽ ടൂളിങ് വയ്ക്കുന്നതാണ് സമാന കേന്ദ്ര (concentric) സ്ഥാന നിർണയം.
ഉപയോഗവേളയിൽ ടൂളിങ് ഒരു തിരശ്ചീന (horizontal) തലത്തിൽ ചാഞ്ചാടാതിരിക്കാനായിട്ടാണ് ഇപ്രകാരം ചെയ്യുന്നത്.
ഇവിടെ ടൂളിങ്ങിന്റെ പ്രതലവും വർക്ക്പീസിന്റെ പ്രതലവും പരസ്പരം സ്പർശിക്കുന്ന രീതിയിൽ ഘടിപ്പിക്കുന്നു.
ഇതിനായി ക്ലാപ്പുകൾ ഉപയോഗിക്കാറുണ്ട്.
ടൂളിങ് ഒരു പ്രത്യേക കോണത്തിൽ ആണ് ഉറപ്പിക്കേണ്ടതെങ്കിൽ റേഡിയൽ സ്ഥാന നിർണയമാണ് നടത്തേണ്ടത്.
ക്ലാംപിങ് ടൂളിങിനെ ഉറപ്പിച്ചു നിറുത്താനും ആവശ്യാനുസരണം ഒരു നിശ്ചിത ദിശയിൽ ക്ളാംപിങ് ബലം സൃഷ്ടിക്കാനുമാണിത് പ്രയോജനപ്പെടുത്തുന്നത്; എന്നാൽ ക്ലാംപിങ് മൂലം ടൂളിങ്ങിനു ക്ഷതമേൽക്കാനും പാടില്ല.
ടൂളിങ് ഉപയോഗിക്കുമ്പോൾ ടൂളിങ്ങിനേയും വർക്ക്പീസിനേയും ബന്ധിപ്പിക്കുന്ന ഭാഗങ്ങൾ മുഴുവനും കർഷണ ബലത്തെ (cutting force) സ്വാംശീകരിക്കുന്ന രീതിയിൽ വേണം ക്ലാംപിങ് നടത്തേണ്ടത്.
ടൂളിങ്ങിന്റെ ഘടിപ്പിക്കൽ രീതി.
വിവിധ ടൂളിങ്ങുകളെ പസ്പരം ആപേക്ഷികമായി ഉറപ്പിക്കുന്ന രീതിയാണിത്.
ഒരു ജോലിക്കുള്ള വർക്ക്പീസിൽ വ്യത്യസ്ത ടൂളിങ്ങുകൾ നിശ്ചിത സ്ഥാനങ്ങളിൽ ഘടിപ്പിക്കേണ്ടതായി വരും.
ഇവയോരോന്നിന്റേയും പരസ്പര സ്ഥാന നിർണയം ഉറപ്പാക്കുന്നത് പൊസിഷനിങ്ങിലൂടെയാണ്.
ഗൈഡിങ്.
ടൂളിങ് ഉപകരണത്തെ അനുയോജ്യമായി നയിക്കുന്ന പ്രക്രിയയാണ് ഗൈഡിങ് എന്നറിയപ്പെടുന്നത്.
ചില ആവശ്യങ്ങൾക്ക് ടൂളിങ്ങിന്റെ അടിവശം കൊണ്ട് പണി ചെയ്യേണ്ടതായി വരും; മറ്റു ചിലയവസരങ്ങളിൽ ടൂളിങിന്റെ വശങ്ങൾ കൊണ്ടായിരിക്കും പ്രവർത്തനം നടത്തുന്നത്.
ഇതെല്ലാം ഉറപ്പാക്കുകയാണ് ഗൈഡിങിന്റെ ലക്ഷ്യം.
അസെംബ്ലി ലൈൻ ഉൽപ്പാദനവും ന്യൂമെറിക്കൽ കൺട്രോളും വന്നതോടെ യാന്ത്രിക നിർമ്മാണ രീതിക്ക് പ്രാധാന്യമേറി.
ഇതുമൂലം വ്യത്യസ്ത ജോലികൾ ചെയ്യാൻ പ്രാപ്തിയുള്ള അനവധി യാന്ത്രികോപകരണ നിർമ്മാണ ബ്ളോക്കുകൾ വേണ്ടിവന്നു.
ഇവയെ വിവിധ വർക്ക് സ്റ്റേഷനുകൾ ഘടിപ്പിക്കുന്നു.
ഈ വർക്ക് സ്റ്റേഷനുകളിലൂടെ കടന്നുപോയിക്കഴിയുമ്പോഴേക്കും ഉപകരണം തയ്യാറാക്കിക്കഴിഞ്ഞിരിക്കും.
ഇതിനായി, ആവശ്യമുള്ള എല്ലാ ടൂളിങ് രീതിക്കും അനുയോജ്യമായ, മാസ്റ്റർ ലൊക്കേറ്റിങ് പ്രതലങ്ങളോടുകൂടിയ, ടൂളിങ് പാലെറ്റുകൾ, നിർമ്മിക്കുന്നു.
ഓരോ വർക്ക് സ്റ്റേഷനിലും അവിടത്തെ പ്രവർത്തനത്തിനനുയോജ്യമായ രീതിയിൽ പാലെറ്റിനെ ക്രമീകരിക്കുകയും സ്വചാലിത രീതിയിൽ പ്രവർത്തിക്കാനാവും വിധം ഘടിപ്പിക്കുകയും ചെയ്യുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂളിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂർണമെന്റ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Tournament_(film)
ലാൽ സംവിധാനം ചെയ്ത് 2010-ൽ പുറത്തിറങ്ങിയ മലയാളചലച്ചിത്രമാണ് ടൂർണമെന്റ് .
മനു, രൂപ മഞ്ജരി , ഫഹദ് ഫാസിൽ , പ്രവീൺ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
ലാൽ തന്നെയാണ് ചിത്രത്തിന്റെ തിരക്കഥ രചിച്ചിരിക്കുന്നത്.
അഭിനേതാക്കൾ മനു – ബോബി വർഗ്ഗീസ് രൂപ മഞ്ജരി – അശ്വതി അലക്സ് ഫഹദ് ഫാസിൽ – വിശ്വനാഥൻ പ്രവീൺ – ഉസ്മാൻ അലി ജോൺ – ബാലചന്ദ്രൻ ആര്യൻ - ജോൺ ബാലസുബ്രഹ്മണ്യം പ്രജിൻ സലീം കുമാർ – കറുപ്പയ്യ കൊച്ചുപ്രേമൻ – ക്ലീറ്റസ് ഇന്ദ്രൻസ് – ആദിവാസി സിദ്ദിഖ് – പരിശീലകൻ ഗാനങ്ങൾ
ഗാനരചന നിർവ്വഹിച്ചിരിക്കുന്നത് വയലാർ ശരത്ചന്ദ്രവർമ്മ , സംഗീതസംവിധാനം നിർവ്വഹിച്ചിരിക്കുന്നത് ദീപക് ദേവ് .
"ഹേയ്യോ" വിനോദ് വർമ്മ, മായ, ശ്രീചരൺ 5:26 2.
"മനസ്സിൽ" നരേശ് അയ്യർ , ദീപക് ദേവ് , മേഘ 4:36 3.
"മയിലേ (കരോക്കേ)" ഇൻസട്രമെന്റൽ 4:35 4.
"നിലാ നിലാ" കാർത്തിക് , മേഘ 5:04 5.
"നിലാ നിലാ (അൺപ്ലഗ്ഡ്)" കാർത്തിക് 4:10 ആകെ ദൈർഘ്യം: 23:11 പുറത്തേക്കുള്ള കണ്ണികൾ ടൂർണമെന്റ് ഇന്റർനെറ്റ് മൂവി ഡാറ്റാബേസിൽ ടൂർണമെന്റ് – മലയാളസംഗീതം.
ടൂർണമെന്റ് ഇംഗ്ലീഷ് വിലാസം https://ml.wikipedia.org/wiki/Tournament
കായികമത്സരപരമ്പരകളാണ് ടൂർണമെന്റ് എന്നറിയപ്പെടുന്നത്.
മധ്യകാലത്ത് സൈനികരുടെ കഴിവു പരിശോധിക്കുന്നതിനും പ്രഭുക്കന്മാരുടെ വിനോദത്തിനുംവേണ്ടി നടത്തിയിരുന്ന അശ്വാരൂഢ സൈനിക മത്സരങ്ങളായിരുന്നു ടൂർണമെന്റ് എന്ന പേരിൽ അറിയപ്പെട്ടിരുന്നത് പിന്നീട് സൈനികർക്കായി നടത്തപ്പെട്ട വിനോദാഭ്യാസപരമ്പരകൾക്കെല്ലാം ഈ പേരു ലഭിച്ചു.
ഇന്ന് കായികമത്സരപരമ്പരകളാണ് പ്രധാനമായും ടൂർണമെന്റ് എന്ന പേരിൽ അറിയപ്പെടുന്നത്.
ഇവയിൽ ഗെയിമുകളുടെയും അത്‌ലറ്റിക് മത്സരങ്ങളുടെയും ചാമ്പ്യൻഷിപ്പ് പരമ്പരകളാണ് മുഖ്യമായും ഉൾപ്പെടുന്നത്.
നിരവധി കളിക്കാരോ കായികസംഘങ്ങളോ പല ഘട്ടങ്ങളിലായി ഏറ്റുമുട്ടുകയും അവയിലെ വിജയികൾ തമ്മിൽ തുടർന്ന് മത്സരിക്കുകയും ചെയ്ത് അവസാനവട്ടം രണ്ടു വിജയികൾ തമ്മിലുള്ള പോരാട്ടത്തിലെത്തുന്ന തരം കായികമത്സരപരമ്പരകളെയാണ് ഇന്ന് ടൂർണമെന്റ് എന്ന പദംകൊണ്ട് ഉദ്ദേശിക്കുന്നത്.
പതിനൊന്നാം ശതകത്തിന്റെ ഉത്തരാർധത്തിൽ ഫ്രാൻസിലാണ് ടൂർണമെന്റ് രൂപംകൊണ്ടത്.
ജ്യോഫ്രോയ് ഡി. പ്രൂല്ലി എന്ന ഫ്രഞ്ചു പ്രഭുവാണ് ഇതിന്റെ പ്രാരംഭകൻ എന്നു കരുതപ്പെടുന്നു.
ആരംഭകാലത്ത് ഇതൊരു സൈനികാഭ്യാസപ്രദർശനമായിരുന്നു.
സൈനികവേഷമണിഞ്ഞ പടയാളികൾ കുതിരപ്പുറത്തിരുന്ന് കുന്തവും മറ്റ് ആയുധങ്ങളും ഉപയോഗിച്ച് യുദ്ധാഭിനയം നടത്തുകയായിരുന്നു പ്രധാന ഇനം.
അതു പില്ക്കാലത്ത് പരിശീലനത്തിന്റെ ഭാഗമെന്ന നിലയിൽനിന്ന് വിനോദമത്സരമെന്ന നിലയിലേയ്ക്ക് ഉയരുകയായിരുന്നു.
അതോടെ ഒരു പ്രഭുവിന്റെ കീഴിലുള്ള ഭടന്മാർ തമ്മിൽ നടന്നിരുന്ന മത്സരം വിഭിന്ന സൈനികസംഘങ്ങൾ തമ്മിലുള്ള മത്സരമായി മാറി.
പന്ത്രണ്ടാം ശതകത്തിലെ ഫ്രാൻസിൽ ടൂർണമെന്റ് വളരെയേറെ പ്രചാരം നേടിയെടുത്തു.
രാജാക്കന്മാരോ പ്രഭുക്കന്മാരോ മാടമ്പിമാരോ വർഷംതോറും ടൂർണമെന്റ് സംഘടിപ്പിക്കുകയും പതിവായി.
അതിനായി സംഘാടകരുടെ അടുത്തേക്കു പല ദിക്കിൽനിന്നും സൈനികസംഘങ്ങൾ എത്തി തമ്പടിച്ചു താമസിക്കുമായിരുന്നു.
മത്സരത്തിൽ പങ്കെടുക്കുമ്പോൾ പങ്കാളികൾ സംഘാടകനായ പ്രഭുവിന്റെ കുലചിഹ്നം ധരിക്കണം എന്നു വ്യവസ്ഥയുണ്ടായിരുന്നു.
നിരവധി പ്രഭുക്കന്മാർക്കും രാജകുടുംബാംഗങ്ങൾക്കും പുറമേ സാധാരണക്കാരും പ്രേക്ഷകരായി എത്തിയിരുന്നു.
ഇന്ന് ഗ്യാലറികൾ എന്നറിയപ്പെടുന്ന പല തട്ടുകളുള്ള ഇരിപ്പിടങ്ങളുടെ ആദ്യ മാതൃകകൾ ഇക്കാലത്താണുണ്ടായത്.
ആഭിജാത്യ മാനദണ്ഡങ്ങളനുസരിച്ച് കളിക്കളത്തിന് ഏറ്റവുമടുത്ത് പ്രഭുക്കന്മാരും പിന്നിലേക്കു സാധാരണ പ്രേക്ഷകരും എന്ന രീതി അക്കാലത്ത് ഏർപ്പെടുത്തിയിരുന്നു.
ദീർഘചതുരാകൃതിയിലായിരുന്നു കളിക്കളം ഒരുക്കിയിരുന്നത്.
ആയുധധാരിയായി രണ്ട് ഭടന്മാർ കുതിരപ്പുറത്തു കയറി കളിക്കളത്തിലിറങ്ങുന്നതോടെ കളി ആരംഭിക്കും.
നിശ്ചിത വ്യവസ്ഥകളോടെ അവർ പരസ്പരം പോരാടുകയും എതിരാളിയുടെ ആയുധം തെറിപ്പിക്കുകയുമാണ് ആദ്യ ഘട്ടം.
തുടർന്ന് എതിരാളിയെ കുതിരപ്പുറത്തുനിന്നു വീഴ്ത്തണം.
അതിൽ വിജയിക്കുന്ന ആൾ അടുത്ത പങ്കാളിയോട് മത്സരിക്കേണ്ടതാണ്.
അങ്ങനെ അവസാനമത്സരത്തിൽ വിജയിക്കുന്നയാളെയാണ് യഥാർഥ വിജയിയായി കണക്കാക്കുന്നത്.
ഈ മത്സരത്തോടൊപ്പം ഒരു സൗന്ദര്യറാണി മത്സരവും നടത്താറുണ്ടായിരുന്നു.
അതിൽ സൗന്ദര്യറാണിയായി തെരഞ്ഞെടുക്കപ്പെടുന്ന സ്ത്രീയാണ് ടൂർണമെന്റ് വിജയിയെ കിരീടമണിയിക്കുന്നത്.
പന്ത്രണ്ടാം ശതകത്തിൽത്തന്നെ ഫ്രാൻസിൽ നിന്നും ഇത് ജർമനിയിലേക്കും തുടർന്ന് ഇംഗ്ലണ്ടിലേക്കും വ്യാപിച്ചു.
വൈകാതെ യൂറോപ്പിലാകമാനം ടൂർണമെന്റ് നിലവിൽവന്നു.
തുടക്കത്തിൽ കർശനമായ വ്യവസ്ഥകൾ ഇല്ലാതിരുന്നെങ്കിലും ക്രമേണ എല്ലാ രാജ്യങ്ങളിലും ടൂർണമെന്റ് വ്യവസ്ഥകൾ നടപ്പിലാക്കിത്തുടങ്ങി.
1292-ൽ ഇംഗ്ലണ്ടിൽ നടപ്പിലാക്കിയ സ്റ്റാറ്റ്യൂട്ട് ഒഫ് ആർമ്സ് ഫോർ ടൂർണമെന്റ് എന്ന നിയമമാണ് ഇവയിൽ ആദ്യത്തേതായി കരുതപ്പെടുന്നത്.
കുതിരപ്പുറത്തുനിന്ന് വീഴുന്നവരെ ആര്, എങ്ങനെ പിടിച്ചെഴുന്നേല്പിക്കണം, പങ്കാളികൾ തമ്മിലുണ്ടാകുന്ന തർക്കങ്ങൾ ആര്, എങ്ങനെ പരിഹരിക്കണം എന്നീ കാര്യങ്ങളെല്ലാം ആ നിയമത്തിൽ ഉൾപ്പെടുത്തിയിരുന്നു.
14-15 ശതകങ്ങളിൽ മിക്കവാറും എല്ലാ രാജ്യങ്ങളിലും കൃത്യമായ ടൂർണമെന്റ് വ്യവസ്ഥകൾ പ്രാബല്യത്തിൽവന്നിരുന്നു.
ഫുഡ്ബാൾ ടൂർണമെന്റിൽ നിന്നൊരു ദൃശ്യം
പതിനഞ്ചാം ശതകത്തോടെ ടൂർണമെന്റുകൾ വൻ ഉത്സവങ്ങളുടെ സ്വഭാവം കൈവരിച്ചു.
ഇംഗ്ലണ്ടിൽ എലിസബത്ത് 1-ന്റെ കാലത്ത് ടൂർണമെന്റുകൾ മഹാമേളകൾ തന്നെയായിരുന്നു.
അവയിൽ കായികമത്സരത്തോടൊപ്പം സംഗീതമത്സരങ്ങളും കാവ്യരചനാമത്സരങ്ങളും നൃത്തമത്സരങ്ങളുംവരെ ഉൾപ്പെടുത്തിയിരുന്നു.
അക്കാലത്ത് നടത്തപ്പെട്ടിരുന്ന നൃത്തങ്ങൾ പില്ക്കാല ഓപ്പറയുടെ ആദ്യ മാതൃകകളായാണ് ചരിത്രകാരന്മാർ രേഖപ്പെടുത്തിയിട്ടുള്ളത്.
ത്തിന്റെ അന്ത്യമായപ്പോഴും മഹിളാരാധനാപ്രധാനമായ ഒരു സൈനികമത്സരമായി ഇതു തരംതാണു.
സ്ത്രീകളാൽ ആദരിക്കപ്പെടുന്നു എന്നതിനാൽ വിജയികൾക്ക് സ്ത്രീകളുടെ പ്രീതി പിടിച്ചുപറ്റാനുള്ള ഒരു മാർഗ്ഗമായി പലരും ഇതിനെ ഉപയോഗിച്ചുതുടങ്ങിയതായിരുന്നു ഇതിനു കാരണം.
ഇത് ടൂർണമെന്റിനെ വിനോദമത്സരമെന്ന നിലയിൽനിന്ന് അക്രമാസക്തമായ ഒരു മത്സരമാക്കി മാറ്റി.
16-ാം ശതകത്തോടെ പങ്കാളികൾ കൊല്ലപ്പെടുക സാധാരണമായിത്തുടങ്ങി.
1559-ൽ ഫ്രാൻസിലെ ഹെന്റി-കക ഒരു ടൂർണമെന്റിൽവച്ച് എതിരാളിയുടെ കുന്തമുനയേറ്റ് മരിച്ചു.
അതോടെ ഫ്രാൻസിലെന്നല്ല, യൂറോപ്പിലാകമാനം ടൂർണമെന്റ് അസ്തമിക്കാനും തുടങ്ങി.
1663-ൽ ഹേഗിൽ നടന്ന ടൂർണമെന്റാണ് ഏറ്റവും അവസാനത്തേതായി കണക്കാക്കപ്പെടുന്നത്.
അതിൽ ഇംഗ്ലണ്ടിലെ അശ്വാരൂഢസേനയുടെ തലവൻ പ്രിൻസ് റൂബർട്ട് നടത്തിയ പ്രകടനം ടൂർണമെന്റുകളിലെ എക്കാലത്തെയും മികച്ച പ്രകടനങ്ങളിലൊന്നായി കരുതപ്പെടുന്നു.
ആദ്യകാല ടൂർണമെന്റുകളെക്കുറിച്ചുള്ള വിശദമായ വിവരണം സർ വാൾട്ടർ സ്കോട്ടിന്റെയും ട്രോയ്സിന്റെയും ഡിസ്രേലിയുടെയും ചരിത്രാഖ്യായികകളിലും ഴാങ് ഫ്രൊയ്സാറ്റിന്റെ ചരിത്രക്കുറിപ്പുകളിലുമുണ്ട്.
എങ്കിലും ടൂർണമെന്റുകളുടെ അതിബൃഹത്തായ ലോകം തുറന്നുകിട്ടുന്നത് സ്കോട്ടിന്റെ ഐവാൻഹോ എന്ന ആഖ്യായികയിലാണ്.
ആധുനിക ടൂർണമെന്റ് മുഖ്യമായും രണ്ടു തരത്തിലാണുള്ളത് - നോക്ക് ഔട്ട് ടൂർണമെന്റുകളും ലീഗ് മത്സരങ്ങൾ അഥവാ റൗണ്ട് റോബിൻ ടൂർണമെന്റുകളും.
നോക്ക് ഔട്ട് ടൂർണമെന്റുകളിൽ ഒരിക്കൽ തോൽക്കുമ്പോൾത്തന്നെ ആ ടീമിനെ മത്സരത്തിൽനിന്ന് ഒഴിവാക്കുകയാണു പതിവ്.
കളിയുടേതല്ലാത്ത മറ്റേതെങ്കിലും കാരണത്താൽ അവർക്ക് ആ ഒരവസരം നഷ്ടപ്പെടുകയാണെങ്കിൽ, ചിലപ്പോൾ മറ്റൊരവസരം കൂടി നൽകാറുണ്ട്.
അതിനെ 'കൺസൊലേഷൻ ടൂർണമെന്റ്' എന്നാണു വിളിക്കുക.
രണ്ടു തവണ തോൽക്കുന്ന ടീമിനെ മാത്രം ഒഴിവാക്കുന്ന തരം നോക്ക് ഔട്ട് ടൂർണമെന്റുമുണ്ട്.
ഡബിൾ എലിമിനേഷൻ ടൂർണമെന്റ് എന്നാണ് അവ അറിയപ്പെടുന്നത്.
റൗണ്ട് റോബിൻ ടൂർണമെന്റുകളിൽ അഥവാ ലീഗു മത്സരങ്ങളിൽ ഓരോ ടീമിനും മറ്റെല്ലാ ടീമിനോടും കളിക്കേണ്ടതായി വരുന്നു.
മറ്റു ടീമുകളോട് ഒരു തവണ മാത്രം കളിക്കേണ്ടുന്നവ സിംഗിൾ ലീഗ് എന്നും രണ്ടു തവണ കളിക്കേണ്ടുന്നവ ഡബിൾ ലീഗ് എന്നും അറിയപ്പെടുന്നു.
ഇവയ്ക്കു പുറമേ കോംബിനേഷൻ ടൂർണമെന്റുകളും ഇപ്പോൾ നിലവിലുണ്ട്.
ഒരു നോക്ക് ഔട്ടിനെ തുടർന്ന് വീണ്ടും ഒരു നോക്ക് ഔട്ട് ടൂർണമെന്റ്, ഒരു ലീഗിനെത്തുടർന്ന് വീണ്ടും ഒരു ലീഗ്, ഒരു നോക്ക് ഔട്ടിനെത്തുടർന്ന് ഒരു ലീഗ്, ഒരു ലീഗിനെത്തുടർന്ന് ഒരു നോക്ക് ഔട്ട് ഇങ്ങനെ നാലു തരത്തിലാണ് കോംബിനേഷൻ ടൂർണമെന്റുകൾ നടത്താറുള്ളത്.
പ്രധാന ടൂർണമെന്റുകൾ അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂർണമെന്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂർ ഗൈഡ് ഇംഗ്ലീഷ് വിലാസം https://ml.wikipedia.org/wiki/Tour_guide യുണൈറ്റഡ് കിംഗ്ഡത്തിലെ ഒരു ടൂർ ഗൈഡ്
ഒറ്റക്കും കൂട്ടമായുമുള്ള യാത്രകളിൽ , യാത്രികർക്ക് സന്ദർശിക്കുന്ന ഇടത്തിൻ്റെയും അവിടുത്തെ മത, ചരിത്ര സൈറ്റുകൾ എന്നിവയെക്കുറിച്ചുമുള്ള സാംസ്കാരികവും ചരിത്രപരവും സമകാലികവുമായ വിവരങ്ങൾ നൽകുന്ന വ്യക്തിയാണ് ടൂർ ഗൈഡ് അല്ലെങ്കിൽ ടൂറിസ്റ്റ് ഗൈഡ് എന്ന് അറിയപ്പെടുന്നത്.
വിനോദസഞ്ചാര വ്യവസായത്തിലെ ഒരു പ്രധാന സേവനമേഖലയാണ് ടൂർ ഗൈഡ്‌.
ചരിത്രം ഒരു ടൂർ ഗൈഡിൻ്റെയും ഗൈഡ് ബുക്കിൻ്റെയും സഹായം തേടുന്ന ഒരു ഫിലിപ്പിനോ ടൂറിസ്റ്റ്, അക്കിസാറ്റോ റിറ്റെയുടെ മിയാക്കോ മെഷോ സ്യൂ (1787)
പതിനെട്ടാം നൂറ്റാണ്ടിൽ ജപ്പാനിൽ , യാത്രികർ ഒരു ടൂർ ഗൈഡിനായി പണമടയ്ക്കുകയോ അല്ലെങ്കിൽ കൈബാര എക്കന്റെ കെയ്‌ജോ ഷെറാൻ (ക്യോട്ടോയുടെ മികച്ച കാഴ്ചകൾ) പോലുള്ള ഗൈഡ് പുസ്തകങ്ങൾ പരിശോധിക്കുകയോ ചെയ്യുമാായിരുന്നു.
വിവരണം നാഷണൽ മ്യൂസിയം ഓഫ് അമേരിക്കൻ ഇന്ത്യനിലെ ഒരു ടൂർ ഗൈഡ്
CEN (യൂറോപ്യൻ കമ്മിറ്റി ഫോർ സ്റ്റാൻഡേർഡൈസേഷൻ) നിർവചനം അനുസരിച്ച് "ടൂറിസ്റ്റ് ഗൈഡ്" എന്നത്  സന്ദർശകരെ അവരുടെ ഇഷ്ടാനുസരണം നയിക്കുകയും, സാംസ്കാരികവും പ്രകൃതിദത്തവുമായ പൈതൃകത്തെ അവർ ആവശ്യപ്പെടുന്ന ഭാഷയിൽ വ്യാഖ്യാനിക്കുകയും ചെയ്യുന്ന വ്യക്തിയാണ്.
യൂറോപ്പിൽ , ടൂറിസ്റ്റ് ഗൈഡുകൾ യൂറോപ്യൻ ഫെഡറേഷൻ ഓഫ് ടൂറിസ്റ്റ് ഗൈഡ് അസോസിയേഷനെ പ്രതിനിധീകരിക്കുന്നു.
യൂറോപ്പിൽ, ടൂറിസ്റ്റ് ഗൈഡിംഗ് യോഗ്യത ഓരോ രാജ്യത്തിനും പ്രത്യേകമാണ്.
ചില സാഹചര്യങ്ങളിൽ യോഗ്യത ദേശീയമാണ്, ചില സാഹചര്യങ്ങളിൽ ഇത് പ്രാദേശികവും.
ടൂറിസ്റ്റ് ഗൈഡുകളുടെ പരിശീലനത്തിനും യോഗ്യതയ്ക്കുമുള്ള യൂറോപ്യൻ മാനദണ്ഡമാണ് EN15565.
ഓസ്‌ട്രേലിയയിൽ , ടൂർ ഗൈഡുകൾക്ക് കുറഞ്ഞത് സർട്ടിഫിക്കറ്റ് III ഗൈഡിംഗിന് യോഗ്യത വേണം.
ഗൈഡിങ്ങ് നൽകുന്നവയിൽ പ്രൊഫഷണൽ ടൂർ ഗൈഡ് അസോസിയേഷൻ ഓഫ് ഓസ്‌ട്രേലിയ [PTGAA], ഗൈഡ്സ് ഓഫ് ഓസ്‌ട്രേലിയ [GOA] എന്നിവയിൽ അവ ഉൾപ്പെടുന്നു.
ജപ്പാനിൽ , ടൂർ ഗൈഡ് ആകാൻ ജപ്പാൻ ടൂറിസം ഏജൻസി കമ്മീഷണറുടെ സർട്ടിഫിക്കേഷൻ പരീക്ഷ പാസാകുകയും ബന്ധപ്പെട്ട പ്രിഫെക്ചറുകളിൽ രജിസ്റ്റർ ചെയ്യുകയും വേണം.
ഗൈഡ്-ഇന്റർപ്രെറ്റർ പ്രവർത്തനങ്ങൾ നടത്തുന്ന ലൈസൻസില്ലാത്ത ഗൈഡുകൾക്ക് 500,000 യെൻ വരെ പിഴ ഈടാക്കാം.
ഇന്ത്യയിൽ ടൂറിസ്റ്റ് ഗൈഡായി ഔദ്യോഗികമായി പ്രവർത്തിക്കാൻ ഇന്ത്യൻ ടൂറിസം മന്ത്രാലയം  അംഗീകരിച്ച ലൈസൻസ് സ്വന്തമാക്കേണ്ടത് നിർബന്ധമാണ്.
പ്രാദേശിക തലത്തിലുള്ള ടൂർ ഗൈഡിന് സർക്കാർ ലൈസൻസ് നൽകുകയും പ്രാദേശിക തലത്തിലുള്ള ഗൈഡ് പരിശീലന പരിപാടി (ആർ‌എൽ‌ജി‌ടി‌പി) നടത്തുകയും ചെയ്യുന്നു.
ഇന്ത്യൻ ഇൻസ്റ്റിറ്റ്യൂട്ട് ഓഫ് ടൂറിസം ആൻഡ് ട്രാവൽ മാനേജ്മെന്റിന്റെ (ഐഐടിടിഎം) അല്ലെങ്കിൽ സർക്കാർ അംഗീകൃത സ്ഥാപനങ്ങളുടെ മാർഗ്ഗനിർദ്ദേശത്തിലാണ് ഈ പരിപാടികളും പരിശീലന സെഷനുകളും നടത്തുന്നത്.
ദക്ഷിണാഫ്രിക്കയിൽ ടൂറിസ്റ്റ് ആക്റ്റ് 3, 2014 പ്രകാരം ടൂറിസ്റ്റ് ഗൈഡുകൾ രജിസ്റ്റർ ചെയ്യേണ്ടതുണ്ട്.
അവർ സംസ്കാരം, കല, ടൂറിസം, ഹോസ്പിറ്റാലിറ്റി, കായിക മേഖല വിദ്യാഭ്യാസ, പരിശീലന അതോറിറ്റി അംഗീകാരമുള്ള പരിശീലകൻ മുഖേന പരിശീലനം നടത്തണം.
ലക്ഷക്കണക്കിന് ആഭ്യന്തര വിദേശ ടൂറിസ്റ്റുകൾ വരുന്ന, ടൂറിസം വ്യവസായത്തിൽ നിന്നും കാര്യമായ വരുമാനം നേടുന്ന സംസ്ഥാനമായ കേരളത്തിൽ പക്ഷെ ആവശ്യത്തിന് ടൂർ ഗൈഡുമാർ ഇല്ലെന്നാണ് കണക്കുകൾ സൂചിപ്പിക്കുന്നത്.
കേരള ഇൻസ്റ്റിറ്റ്യൂട്ട് ഓഫ് ടൂറിസം ആൻഡ് ട്രാവൽ സ്റ്റഡീസിന്റെ (കിറ്റ്സ്) കണക്കനുസരിച്ച് 208 ടൂർ ഗൈഡുമാർ മാത്രമേ കേരളത്തിലുള്ളൂ.
ഇതിലെ 75 പേർ നാല് തെക്കൻ സംസ്ഥാനങ്ങൾ കൈകാര്യം ചെയ്യുന്ന റീജണൽ ലെവൽ ഗൈഡുമാരാണ്.
സംസ്ഥാനതല ഗൈഡുമാർ എട്ടുപേർ മാത്രമാണ്.
ബാക്കിയുള്ളവർ പ്രാദേശികതല ഗൈഡുമാരാണ്.
അതേ പോലെ കേരളത്തിൽ അംഗീകൃത വനിതാ ഗൈഡുമാരുടെ എണ്ണവും ജർമൻ, അറബി ഭാഷകൾ നന്നായി കൈകാര്യം ചെയ്യുന്ന ഗൈഡുമാരുടെ എണ്ണവുമെല്ലാം തീരെ കുറവാണ്.
കേരളത്തിൽ ടൂറിസം വകുപ്പിന്റെ നിയന്ത്രണത്തിലുള്ള സ്വയംഭരണ സ്ഥാപനമായ കിറ്റ്സ് സംസ്ഥാനതലത്തിലും പ്രാദേശികതലത്തിലും ഗൈഡുകളാകാനുള്ള പരിശീലനം നൽകുന്നുണ്ട്.
അവലംബം ↑ On the Job: A Seasoned Tour Guide Tells All Archived 2010-03-24 at the Wayback Machine .
, JobMonkey.com .
↑ ↑ ↑ ↑ ↑ ↑ ↑ 1 2 3
കുറിപ്പുകൾ സലാസർ, നോയൽ ബി. (2005).
[ https://dx.doi.org/10.1016/j.annals.2004.10.012 ടൂറിസം ആൻഡ് ഗ്ലോക്കലൈസേഷൻ: 'ലോക്കൽ' ടൂർ ഗൈഡിംഗ് . അന്നൽസ് ഓഫ് ടൂറിസം റിസർച്ച്, 32 (3), 628-646.
സലാസർ, നോയൽ ബി. (2006).
ടൂറിസ്റ്റിഫൈയിങ്ങ് ടാൻസാനിയ: ലോക്കൽ ഗൈഡ്സ്, ഗ്ലോബൽ ഡിസ്കോഴ്സ് .
അന്നൽസ് ഓഫ് ടൂറിസം റിസർച്ച്, 33 (3), 833-852.
സലാസർ, നോയൽ ബി. (2008).
"ഇനഫ് സ്റ്റോറീസ്!"
റീഡിഫൈനിങ്ങ് ദ റോൾസ് ഓഫ് ഏഷ്യൻ ടൂറിസ്റ്റ് ഗൈഡ്സ് .
സിവിലൈസേഷൻസ്, 57 (1/2), 207-222.
സലാസർ, നോയൽ ബി. (2010).
എൻവിഷനിങ് ഈഡൻ: മൊബിലൈസിങ്ങ് ഇമാജിനറീസ് ഇൻ ടൂറിസം ആൻഡ് ബിയോണ്ട് .
ഓക്സ്ഫോർഡ്: ബെർഗാൻ.
കൂടുതൽ വായനയ്ക്ക് മക്കാനെൽ, ഡീൻ.
എത്തിക്സ് ഓഫ് സൈറ്റ്സീയിങ്ങ്.
യൂണിവേഴ്സിറ്റി ഓഫ് കാലിഫോർണിയ പ്രസ്സ്, 2011.
പോണ്ട്, കാത്‌ലീൻ ലിംഗിൾ.
പ്രൊഫഷണൽ ഗൈഡ്: ഡൈനാമിക്സ് ഓഫ് ടൂർ ഗൈഡിങ്ങ് .
ന്യൂയോർക്ക്: വാൻ നോസ്ട്രാന്റ് റെയിൻഹോൾഡ്, 1993.
റുട്ടൻ‌ബെർഗ്, ക്ലോഡിയ ഡബ്ല്യു. ഇന്റർനാഷണൽ ജേണൽ ഓഫ് ലൈഫ്‌ലോംഗ് എഡ്യൂക്കേഷൻ 31, നമ്പർ.
3 (2012): 261-275.
വിൻ, ജോനാഥൻ ആർ. ദി ടൂർ ഗൈഡ്: വാക്കിംഗ് ആൻഡ് ടോക്കിംഗ് ന്യൂയോർക്ക് .
ചിക്കാഗോ: ദി യൂണിവേഴ്സിറ്റി ഓഫ് ചിക്കാഗോ പ്രസ്സ്, 2011.
വിൻ, ജോനാഥൻ ആർ. "സിറ്റി ടൂർ ഗൈഡ്സ്: അർബൻ ആൽ‌കെമിസ്റ്റ്റ്റ്സ് അറ്റ് വർക്ക്."
സിറ്റി ആൻഡ് കമ്മ്യൂണിറ്റി 9, നമ്പർ.
2 (ജൂൺ 2010).
പുറം കണ്ണികൾ വേൾഡ് ഫെഡറേഷൻ ഓഫ് ടൂറിസ്റ്റ് ഗൈഡ് അസോസിയേഷൻസ് യൂറോപ്യൻ ഫെഡറേഷൻ ഓഫ് ടൂറിസ്റ്റ് ഗൈഡ് അസോസിയേഷൻസ്
ചൈനീസ് ഭാഷ ഇംഗ്ലീഷ് വിലാസം https://ml.wikipedia.org/wiki/Chinese
ചൈനീസ് അഥവാ സിനിറ്റിക്ക് ഭാഷ(കൾ) (汉语/漢語, പിൻ‌യിൻ : ഹൻയു ; 华语/華語, ഹ്വായു ; or 中文, ഝൊങ്‌വെൻ ) ഒരു ഭാഷയായോ ഭാഷാ കുടുംബമായോ കണക്കാക്കാവുന്നതാണ്‌.
തനതായി ചൈനയിലെ ഹൻ ചൈനക്കാരുടെ സംസാരഭാഷകളായിരുന്ന ഇവ സീനോ-റ്റിബറ്റൻ ഭാഷാകുടുംബത്തിലെ ഭാഷകളിലെ രണ്ടു ശാഖകളിൽ ഒന്നാണ്‌.
ലോകത്തിൽ ഏറ്റവും കൂടുതൽ ആൾക്കാർ സംസാരിക്കുന്ന ഭാഷയാണു് ചൈനീസു്.
നൂറുകോടിയിലധികം ജനങ്ങൾ ചൈനീസ് ഭാഷയുടെ ഏതെങ്കിലുമൊരു വകഭേദം സംസാരിക്കുന്നു.
ഇവയിൽ മാൻഡറിൻ എന്ന ചൈനീസു് വകഭേദം 85 കോടിയിലധികം ആൾക്കാർ സംസാരിക്കുന്നുണ്ടു്.
മന്ദാകിനി സ്റ്റാൻഡേർഡ് ചൈനീസ് സംസാരിക്കുകയായിരുന്നു
വ്യത്യസ്ത ചൈനീസ് ഭാഷകളുടെ വിഭാഗീകരണം വിവാദപരമായ ഒരു വിഷയമാണ്‌.
സാഹിത്യം കൂടുതൽ വായനയ്ക്ക് R. L. G. " Language borrowing Why so little Chinese in English? "
The Economist .
June 6, 2013.
പുറത്തേയ്ക്കുള്ള കണ്ണികൾ Classical Chinese texts – Chinese Text Project USA Foreign Service Institute Chinese basic course Free Online Dictionary Look up Chinese, Pinyin or English; includes stroke animation and sound.
Mandarin Chinese children's story in simplified Chinese showing the stroke order for every character.
ചൈനീസ് വിപ്ലവം
ചൈനീസ് വിപ്ലവം എന്നതുകൊണ്ട് ഉദ്ദേശിക്കുന്നത്: സിൻഹായ് വിപ്ലവം , ക്വിങ് രാജവംശത്തിന്റെ അവസാനവും 1911-ൽ റിപ്പബ്ലിക് ഓഫ് ചൈനയുടെ പിറവിയും.
രണ്ടാം ചൈനീസ് വിപ്ലവം , യുവാൻ ഷിക്കായ്യ്ക്ക് എതിരെയുള്ള 1913-ലെ വിമതയുദ്ധം.
ചൈനീസ് ആഭ്യന്തരയുദ്ധം , 1927 മുതൽ 1949 വരെ, നാഷണലിസ്റ്റ് ഗവൺമെന്റും കമ്മ്യൂണിസ്റ്റുകളും തമ്മിൽ നടന്ന പോരാട്ടം.
ചൈനീസ് കമ്മ്യൂണിസ്റ്റ് വിപ്ലവം , ചൈനീസ് ആഭ്യന്തരയുദ്ധത്തിന്റെ അവസാനഘട്ടത്തിൽ, 1949-ൽ ചൈനീസ് കമ്മ്യൂണിസ്റ്റ് പാർട്ടിയുടെ വിജയം.
ചൈനീസ് യൂണിവേഴ്സിറ്റി ഓഫ് ഹോങ്കോങ്
ചൈനീസ യൂണിവേഴ്സിറ്റി ഓഫ് ഹോങ്കോങ് ഹോങ്കോങിലെ ഷാറ്റിനിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
1963 ൽ ഹോങ്കോങ്ങിന്റെ നിയമസഭാ കൗൺസിൽ അനുവദിച്ച ചാർട്ടർ അനുസരിച്ചാണ് ഈ സർവ്വകലാശാല ഔദ്യോഗികമായി നിലവിൽ വന്നത്.
ഈ ഭൂപ്രദേശത്തെ രണ്ടാമത്തെ ഏറ്റവും പഴക്കമുള്ള സർവകലാശാലയാണിത്.
നിലവിലുണ്ടായിരുന്ന ചുങ് ചി കോളേജ് , ന്യൂ ഏഷ്യാ കോളേജ് , യുണൈറ്റഡ് കോളേജ് എന്നീ മൂന്ന് കോളേജുകളുടെ ഒരു സംയുക്തമാണിത്.
ഇവയിൽ ഏറ്റവും പഴക്കമേറിയത് 1949 ലാണ് സ്ഥാപിതമായതാണ്.
അവലംബം 1 2 3 ↑
ചൈനീസ് പൂന്തോട്ടം ഇംഗ്ലീഷ് വിലാസം https://ml.wikipedia.org/wiki/Chinese_garden
മൂവായിരം വർഷങ്ങളായി പരിണമിച്ച ഭൂദൃശ്യ പൂന്തോട്ട ശൈലിയാണ് ചൈനീസ് പൂന്തോട്ടം.